היריון לא מתוכנן

היריון לא מתוכנן הוא היריון שאינו מתוזמן, שלא תוכנן או שאינו רצוי בזמן ההתעברות.<ref name="Unintended Pregnancy"></ref>

יחסי מין (מלאים או חלקיים), בהסכמה או בכפייה, ללא שימוש באמצעי מניעה יעיל הם הגורם העיקרי להיריון לא מתוכנן. על פי דוח של סוכנות האו"ם לבריאות מינית ופוריות שפורסם במרץ 2022, שיעור ההיריונות הלא מתוכננים ברחבי העולם מוערך בכמחצית מכלל ההיריונות, בסך הכל 121 מיליון היריונות לא מתוכננים בשנה<ref name=":0"></ref>. השיעורים משתנים באזורים גאוגרפיים שונים ובין קבוצות סוציו-דמוגרפיות שונות.<ref name=":4"></ref><ref name=":1"></ref>

הגורמים המשפיעים ביותר על היריון מתוכנן: הכרות עם אמצעי מניעה יעלים ונגישות שלהם, מצב סוציואקונומי ומשפחתי.<ref></ref><ref name=":4" />

היריונות לא מתוכננים הם הסיבה העיקרית להפלות יזומות.<ref name=":1" /> כ-60% מההיריונות הלא מתוכננים ברחבי העולם מסתיימים בהפלות המלאכותיות,<ref name=":0" /> אך יש גם נשים שבוחרות להמשיך את ההיריון.

שיעור ההיריונות הבלתי מתוכנים הוא מדד משמעותי בבריאות הרבייה (reproductive health). מחקרים רבים הוכיחו קשר בין היריונות לא מתוכננים למגוון של השלכות בריאותיות, כלכליות, חברתיות ופסיכולוגיות שליליות על הנשים, ילדיהן והחברה כולה.<ref name=":5" /><ref></ref><ref></ref> המאמצים להקטנת שיעורי ההיריון הלא מתוכנן מתמקדים בשיפור הגישה לאמצעי מניעה יעילים לכל וייעוץ.

== הגדרות ==
המחקר על שיעורי היריונות לא מכוונים הוא מאתגר, שכן סיווג היריון כ"מתוכנן" או "לא מתוכנן" מבוסס על הגדרה אישית ומתייחס לשיקולים ורגשות כלפי ההיריון עצמו או תכנון הולדת ילדים באופן כללי. עם זאת, למטרות איסוף נתונים, "היריון לא מתוכנן" מוגדר כהיריון המתרחש לא כמתוכנן בין אם לאישה שתכננה להיכנס להיריון בעתיד הקרוב או הרחוק או בין אם האישה כלל לא התכוונה להיכנס להיריון כלל.<ref name=":3"></ref>

לעומת זאת, "היריון מתוכנן" הוא היריון שחשבו עליו מראש בזמן ההתעברות או לפני כן. על פי מכון גוטמכר, כל ההיריונות שאינם מסווגים במפורש כ"לא מתוכננים" כוללים היריונות שבהם האישה ההרה מרגישה אמביוולנטית או לא בטוחה לגבי ההיריון.<ref name=":3" /> רוב המקורות מתייחסים רק לכוונותיה של האישה כאשר מגדירים האם היריון אינו מתוכנן, אך במקרים אחרים מתייחסים גם לכוונותיו של בן או בת הזוג.<ref name="BestIntent"></ref><ref name=":3" />

היריון "לא מתוכנן" אינו מבנבא אם ההיריון יתקבל בברכה או לא, או מהי תוצאת ההיריון; לידה, הפלה מלכותית או הפלה טבעית.<ref name=":3" />

== אפידמיולוגיה ==
=== שכיחות עולמית ===
בין השנים 2010 ל-2014, השיעור העולמי של היריונות לא מתוכננים הוערך ב-44% מכלל ההיריונות. כלומר, כ-62 היריונות לא מתוכננים לכל אלף נשים בגילאי 15–44 שנים. בעוד ששיעורי היריונות לא מתוכננים ירדו באיטיות בעולם, ישנו שוני בין באחוזי ההיריונות הלא מתוכננים באזורים גאוגרפיים שונים.<ref></ref><ref></ref> באזורים בעלי הכנסה נמוכה, בחלקים אמריקה הלטינית ובאפריקה, ,שיעור ההיריונות הלא מתוכננים מוערך בין 96 ל-89 היריונות לא מתוכננים לכל אלף נשים. בהתאמה, השיעורים נמוכים יותר באזורים בעלי הכנסה גבוהה יותר כמו חלקים מצפון אמריקה ואירופה. שם ההערכה נעה בין 47 ל-41 היריונות לא מתוכננים לכל אלף נשים.<ref name=":4" />

כ-53.8 מיליון היריונות לא מכוונים התרחשו מדי שנה באסיה בין השנים 2010–2014. כ-5.4% מהנשים בגילאי 15–44 התמודדו עם היריונות לא מכוונים באסיה.<ref name=":2"></ref>

=== שכיחות לפי מדינה ===
==== ישראל ====
על פי מכון גוטמכר, ישראל לא מפרסמת נתונים על היריונות לא מתוכננים.<ref></ref> מחקרים שנעשו בישראל על היריונות לא מתוכננים בדקו את הנושא בקרב חיילות בשירות סדיר ומצאו ששכיחות ההיריונות לא מתוכננים נמוכה מאוד ומרביתם מסתיימים בהפלה.<ref name=":5"></ref>

==== בְּרִיטַנִיָה ====
בבריטניה בין השנים 2015–2019, היו בסך הכל כ־1,150,000 היריונות בשנה. מתוכם, כ-545,000 היריונות היו לא מתוכננים ו-197,000 הסתיימו בהפלה.<ref></ref> שליש מהלידות באנגליה אינן מתוכננות או מתקשרות לתחושת אמביוולנטיות.<ref></ref>

==== צָרְפַת ====
ב-2010, הערכה היא ששליש מכלל ההיריונות בצרפת היו לא מתוכננים, כאשר 36% הסתיימו בלידות.<ref></ref> בשנים 2015–2019, היו בסך הכל כ-1,110,000 היריונות בשנה. מתוכם, כ-406,000 היריונות היו לא מתוכננים (כ-37%) ו-201,000 הסתיימו בהפלה.<ref></ref>

==== רוסיה ====
ברוסיה, בשנים 2015–2019, היו בממוצע 3,950,000 היריונות בשנה. מתוכם, יותר ממחצית, 2,220,000 היו היריונות לא מכוונים ו-1,580,000 הסתיימו בהפלה.<ref></ref>

==== דרום אפריקה ====
בדרום אפריקה, 65 אחוז מההיריונות בין 2015 ל-2019 היו לא מתוכננים, ו-36 אחוז הסתיימו בהפלה. הגורם העיקרי להיריון לא מתכונן הוא פעילות מינית ללא שימוש באמצעי מניעה יעיל, ביחסים בהסכמה או כפייה. במקרים רבים, היריון לא מכוון קשור לאלימות מגדרית, כולל פעילית מינית מוקדמת שאינה בהסכמה ונישואי קטינים.<ref></ref> מספר האזרחים הדרום אפריקאיים החיי עם HIV בשנת 2020 הוא הגבוהה בעולם. מניעת היריונות לא מתוכננים בקרב נשים נשאיות HIV היא אסטרטגיית מפתח בביעור העברת HIV מאם לילד.<ref></ref>

==== הודו ====
בהודו, בין השנים 1019–2015 ירד שיעור ההיריונות הלא מתוכננים ב-25% ביחס ל 1990–1994. באותה התקופה, שיעור ההפלות עלה ב-23% בבמוצע. חלקם של היריונות לא מתוכננים שהסתיימו בהפלה עלה מ-47% ל-77%. כ-45% מההיריונות ביו השנים 2015–2019 היו לא מתוכננים.<ref></ref> הנגישות הנמוכה לאמצעי מניעה יעילים, עולה בקנה אחד עם שכיחות היריונות לא מכוונים ושכיחות הפלות.<ref></ref>

=== ארצות הברית ===
על פי נתוני מכון גוטמכר, מעט פחות ממחצית (45%) מההיריונות בארצות הברית בשנת 2011 היו לא מתוכננים.<ref></ref> מחקר שבדק היריונות מתוכננים ולא מתוכניים בין השנים 1982 ל-2010 מצא שבתקופה זו כ-37% מההיריונות היו לא מתוכננים. לאורך השנים, בקרב קבוצות נשים עניות, עם השכלה נמוכה ולא נשואות אחוז ההיריונות הלא מתוכננים משאר יציב. ככל שרמת ההשכלה וההכנסה עולה כך יורד הסיכוי להיריונות לא מתוכננים.<ref></ref>

== גורמים הקשורים להיריון לא מתוכנן ==
היריון לא מתוכנן מתרחש, בדרך כלל, כתוצאה מפעילות מינית ללא אמצעי מניעה או משימוש לא נכון בהם. קיימת אפשרות להתעברות לא מתוכננת גם בעת שימוש נכון באמצעי מניעה, אך זהו מצב נדיר יחסית. מבין כל ההיריונות הלא מתוכננים שהתרחשו בשנת 2008, רק 5% מהנשים שהשתמשו באמצעי מניעה יעילים והתעברו שלא כמתוכנן. ששימוש באמצעי מניעה (על ידי הגבר או האישה) באופן לא עקבי הוביל ל-41% ההיריונות הלא מתוכננים ואי שימוש באמצעי מניעה כלל הוביל ל-54% מכלל ההיריונות הלא מתוכננים.<ref name="Guttmacher_2018"></ref> הגורמים המרכזים המשפיעים על היריון לא מתוכנן הם:

=== אי שוויון ===
מחקרים מראים כי עוני, גזענות, אי שוויון מגדרי ומבנה שירותי הבריאות עלולים להגביל את ההזדמנויות העומדות לפני נשים ואת הגישה אמצעי מניעה. חוקרים בחנו גורמים אלו הן ברמת המיקרו (למשל, כיצד פערי כוח בין מטופלות וספקי שירותי בריאות בתחום הפוריות מעצבים בחירות והתנהגויות לשימוש אמצעי מניעה) והן ברמת המאקרו (למשל, כיצד רבייה של קבוצות מסוימות, לאורך זמן, הוגדרה כרצויה חברתית או לא).<ref name=":6" />

ההתמקדות בשאלה האם אישה מתכוונת להריון מרמזת שכוונותיה נחשבות יותר מכל. אולם, עבור מיליוני נשים ברחבי העולם, היכולת לתרגם את הכוונות הללו לכדי פעולה מוגבל על ידי גישה מוגבלת למשאבים או לשירותי בריאות, או על ידי שליטה מוגבלת בגוף שלהן.<ref name=":6" />

=== גיל צעיר ===

על פי פרסום של מכון גוטמכר, מ-2019 21 מיליון נערות, בין הגלאים 15 עד 19, ממדינות מתפתחות הרו. לפחות 50% מההיריונות היו לא רצויים. יותר ממחצית מההיריונות הסתיימו בהפלה. מחסור באמצעי מניעה יעילים בהישג יד ומידע על שימוש נכון בהם יפחיתו את היריונות לא מתוכננים.<ref></ref>

צעירות שיולדות בעקבות היריון לא מתכונן, לא פעם, מפסיקות את הלימודים בתיכון בגלל חוסר יכולות להמשיך בלמודים ולטפל בתינוק ולעיתים אף נדרשות לעבוד. היריון לא מתוכנן פוגע בסיכויי הנערה להשכלה ויש לכך השלכות בתחום התעסוקה, תפיסה עצמית ועוד.<ref name=":7"></ref>

=== רמת הכנסה ===
במחקר שבדק את הקשר בין רמת ההכנסה להיריון לא מתוכנן נמצא קשר הפוך בין הכנסה להיריון לא מתוכנן, וכתוצאה מכך הבדלים מהותיים בין מדינות בעלות הכנסה נמוכה למדינות בעלות הכנסה גבוהה. בשנים 2015–2019, במדינות בעלות הכנסה נמוכה היה שיעור ההיריונות הלא ממתוכננים הגבוהים ביותר והשיעור הנמוך ביותר של היריונות לא מתוכננים שהסתיימו בהפלה.<ref></ref> לנשים בעלות הכנסה נמוכה בארצות הברית יש פי חמישה יותר סיכוי לחוות היריון לא מתוכנן מאשר נשים עם ההכנסה גבוהה.<ref></ref>

=== רמת השכלה ===
קיים מתאם חזק בין רמת ההשכלה של האישה לבין הסבירות שלה לחוות היריון לא מתוכנן. באופן כללי, נשים בעלות רמות השכלה גבוהות יותר נוטות להיות בסיכון נמוך יותר להיריון לא מתוכנן מאשר לנשים עם השכלה נמוכה יותר. נשים שלא סיימו לימודים תיכונים, שיעור ההיריונות הלא מתוכננים היה הגבוה ביותר בהשוואה לכל רמת השכלה בשנת 2011 (73 לכל 1,000). ככל שרמת ההשכלה עולה, השיעורים היו נמוכים יותר.<ref></ref>

=== יחסי מין ללא הסכמה ===
במקרים קיצוניים, היריון לא מתוכנן הוא תוצאה של כפייה מינית, אונס או היריון כפוי, כל אלו מתרחשים גם בהקשר של אלימות במשפחה. היריונות לא מתוכננים נוטים יותר להיות קשורים להתנהגות מתעללת מאשר היריונות מתוכננים בהקשר של אלימות במשפחה ואלימות כלפי נשים בכלל.<ref></ref>

== השלכות הריונות לא מתוכננים ==
=== השלכות על בריאות הציבור ===
היריון לא מתוכנן מגביר את הסיכונים לאם ולתינוק. הסיכונים המרכזים הם היריון לא מעקב רפואי, ערעור הבריאות הנפשית של האם, עלייה בשיעור לידות מוקדמות ובמשקל נמוך ונכונות נמוכה יותר להנקה.<ref></ref> נשים שהרו בהריון לא מתוכנן פחות מקפידות על מעקב רפואי בשליש הראשון של ההריון, מעשנות ושותות אלכוהול בזמן היהריון. על פי מחקרי אורך באירופה שהחלו באמצע שנות ה-60 של המאה הקודמת, למניעת הפלה יש השפעה שלילית חמורה על ההתפתחות הפסיכו-סוציאלית ארוכת הטווח של ילדים - למשל על לימודיהם בבית הספר, ההסתגלות החברתית, השימוש באלכוהול וסמים, פעילות פלילית ותעסוקה.<ref name=":6"></ref>

=== השלכות כלכליות ===

להיריונות לא מתוכננים יש משמעויות כלכליות לאישה ולמידנה. מחקרים בארצות הברית חישבו את העלויות של היריונות לא מתוכננים ולידות לאכן מכן. ההשפעה הגדולה ביותר היא עבור נשים בעלות הכנסה נמוכה. ממכון ברוקינגס העריך כי בשנת 2011 שעלויות השנתיות לשירותי הבריאות עבור הריונות לא מתוכננים והלידות הנובעות מכך מסתכמות בכ-12 מיליארד דולר של משלמי מיסים באמצעות תוכניות טיפול רפואי מסובסדות ממשלתיות כמו Medicaid ותוכנית ביטוח בריאות לילדים (CHIP).<ref></ref> היריונות אלו יכולים להשפיע לרעה על הישגים חינוכיים של אמהות הנושרות מהלימדים ומתקשות לחזור וכך פוגעות בסיכויי העתיד שלהן ושל ילדיהן.<ref name=":7" /> היריונות מתוכננים עלולים להזיק למעמדה הכלכלי ולהכנסה של האישה, ועשויים להפחית את ההסתברות להשתתפות בכוח העבודה ב-25 אחוזים.<ref></ref>

==קישורים חיצוניים==

== הערות שוליים ==

קטגוריה:היריון ולידה
קטגוריה:הפלה מלאכותית
קטגוריה:פיקוח ילודה